
Spoštovani kandidati za vpis v glasbeno šolo
 in spoštovani starši!
Za šolsko leto 2026/2027 je bilo prijavljenih veliko število kandidatov za vpis v glasbeno šolo, sprejeli pa smo jih lahko le določeno število oziroma toliko, kolikor učencev je zaključilo šolanje v šolskem letu 2025/2026.

Upoštevati moramo okrožnico Ministrstva za vzgojo in izobraževanje Republike  Slovenije z dne 23. 4. 2009, ki jo citiramo:

»Število vpisnih mest je potrebno uskladiti s kadrovskimi in prostorskimi zmogljivostmi, pri čemer je potrebno dati prednost vpisu bolj nadarjenih učencev ter učenju orkestrskih instrumentov in petja. Pri vpisu učencev v programe oziroma predmete, v katerih se pouk izvaja skupinsko, velja opozorilo za dosledno spoštovanje normativov glede velikosti učnih skupin, kar še zlasti velja za vpis in organizacijo pouka v podružnicah glasbenih šol in dislociranih oddelkih. Še posebej je potrebno paziti pri vpisu otrok v program predšolska glasbena vzgoja in glasbena pripravnica, ki je obvezen samo za matično šolo, ne pa tudi za podružnico, pa tudi na oblikovanje učnih skupin glasbene in plesne pripravnice.«
Za vsako odstopanje od normativnih določil si je potrebno pridobiti poprejšnje soglasje ministrstva. Število učencev v javnih glasbenih šolah se ne sme povečevati. Zaradi teh navodil in izhodišč, ki nam jih je posredovalo Ministrstvo za vzgojo in izobraževanje ne moremo povečevati števila učencev v glasbeni šoli. 

Kandidatom, ki na sprejemnem preizkusu niso izpolnjevali starostnih pogojev (spodnja starostna meja, kandidati so še premladi) in vsem ostalim kandidatom, ki niso sprejeti,  priporočamo, da se v prihodnjem šolskem letu ponovno javijo na sprejemni preizkus.

S spoštovanjem! 

